b"\n_START_ARTICLE_\nChevrolet Epica\n_START_SECTION_\nHistorie\n_START_PARAGRAPH_\nEpica blev sammen med SUV'en Captiva introduceret p\xc3\xa5 Geneve Motor Show i februar 2006. Bilen afl\xc3\xb8ste den i for\xc3\xa5ret 2002 introducerede Chevrolet (Daewoo) Evanda._NEWLINE_I mods\xc3\xa6tning til forg\xc3\xa6ngeren var den forhjulstrukne sedan kun vokset en lille smule i de udvendige m\xc3\xa5l. Akselafstanden var med 2,7 meter s\xc3\xa5gar identisk med Evanda. Optisk faldt det mere moderne design ud med en rundere bagende og st\xc3\xb8rre forlygter i klart glas._NEWLINE_Til standardudstyret i Epica LS h\xc3\xb8rte ud over ABS og seks airbags ogs\xc3\xa5 klimaanl\xc3\xa6g, cd- og mp3-radio, t\xc3\xa5geforlygter og opvarmet forrude. Den dyrere LT-model havde derudover klimaautomatik, elektrisk indklappelige sidespejle med integrerede LED-blinklys, el-justerbare og opvarmede l\xc3\xa6ders\xc3\xa6der, k\xc3\xb8recomputer, cd-skifter, fartpilot, og regnsensor.\n_START_SECTION_\nFacelift\n_START_PARAGRAPH_\nI sommeren 2010 blev Epica faceliftet, hvilket medf\xc3\xb8rte et modificeret kombiinstrument samt nye baglygter med gennemg\xc3\xa5ende lygteb\xc3\xa5nd uden kromliste.\n_START_SECTION_\nEfterf\xc3\xb8lger\n_START_PARAGRAPH_\nI slutningen af 2011 indstilledes produktionen af Epica, som over hele verden lidt efter lidt blev afl\xc3\xb8st af Chevrolet Malibu som dog ikke markedsf\xc3\xb8res i Danmark."